[{"text_idx": "#000001", "text": "Mae\u2019r cwmni dosbarthu a hyrwyddo cerddoriaeth Gymreig, Pyst, a Mentrau Iaith Cymru wedi cyhoeddi manylion eu hail cylchdaith o gigs ar y cyd."}, {"text_idx": "#000002", "text": "Ar ddechrau\u2019r flwyddyn eleni fe gyhoeddodd i ddau eu bwriad i bartneru er mwyn lansio cylchdaith reolaidd i ddod a\u0302 cherddoriaeth fyw Gymraeg i ardaloedd mwy gwledig ac ardaloedd nad oedd yn cynnal gigs byw bellach."}, {"text_idx": "#000003", "text": "Ym mis Ebrill digwyddodd y daith gyntaf gyda HMS Morris a gwesteion yn perfformio mewn deg ardal wahanol o Gymru."}, {"text_idx": "#000004", "text": "Nawr mae manylion yr ail daith o\u2019r fath wedi\u2019u cyhoeddi gan weld The Gentle Good yn perfformio mewn deg ardal arall yn ystod mis Hydref, gyda chefnogaeth wahanol ymhob gig."}, {"text_idx": "#000006", "text": "\u201cMae\u2019n wych gweld yr ail daith yn datblygu ar lwyddiant y cyntaf ac yn mentro i fwy o ardaloedd a chanolfannau newydd fel bod ymgysylltiad a\u0302 cherddoriaeth Gymraeg yn parhau i dyfu\u201d meddai Alun."}, {"text_idx": "#000007", "text": "Yn o\u0302l Mentrau Iaith Cymru y bwriad ydy cynnig cyfle i bobl o ardaloedd gwahanol fwynhau cerddoriaeth Gymraeg."}, {"text_idx": "#000008", "text": "\u201cRoedd yn wych i weld cerddoriaeth fyw iaith Gymraeg yn ymweld ag amrywiaeth o ardaloedd gwahanol ar draws Cymru ar y daith gyntaf\u201d meddai Tomos Owen ar ran y Mentrau Iaith."}, {"text_idx": "#000010", "text": "Daw\u2019r newyddion am y daith wrth i The Gentle Good, sef prosiect cerddorol Gareth Bonello, baratoi i ryddhau ei albwm newydd, \u2018Galargan\u2019."}, {"text_idx": "#000011", "text": "\u201cDwi wrth fy modd gyda\u2019r cyfle arbennig yma i rannu fy ngherddoriaeth ar hyd a lled y wlad\u201d meddai Gareth am y daith."}, {"text_idx": "#000012", "text": "\u201cMae cerddoriaeth byw yn rhan bwysig o\u2019r clytwaith cymdeithasol sy\u2019n cynnal ein cymunedau ac rwy\u2019n edrych ymlaen yn fawr at berfformio i gynulleidfaoedd newydd mewn lleoliadau sy\u2019n dra gwahanol i\u2019r arfer.\u201d"}, {"text_idx": "#000013", "text": "Mae modd archebu tocynnau ar gyfer gigs y daith nawr."}, {"text_idx": "#000016", "text": "Rhaid bod wedi mewngofnodi i gofnodi sylw."}]